
“Доцент” по научна специалност „Генетика“ професионално направление 4.3.

А. Приноси с фундаментална научна стойност.
1. Определяне на десикативен стрес и фотосинтетична активност при моделни растения и селскостопански култури 
1.1. Десикативен стрес промени във фотосинтетичната активност на Родопски силивряк 
Във връзка с публикувани резултати относно скоростта на загуба на вода и степента на възстановяване на възкръсващите растения, беше адаптирана процедура за относително бавно засушаване на адаптирани към почва добре развити растения от in vitro културите. Процесът на изсъхване от хидратирани растения (около 80% WC) до напълно дехидратирани (около 16% WC) растения в оранжерийни условия отнема около 8 дни без поливане докато, за да се възстановят напълно, са необходими седем дни,  след старта на рехидратиране. За да се определят добре стресовите състояния за вземане на проби и предвид унифицирането им при събиране, беше използван недеструктивен метод за определяне на статус на стрес на растението (който да позволява използването на пробата за други анализи след това), базиран на JIP-TEST и съответните статистически методи (Mladenov et al. 2015;В1). При възкръсващи растения от семейство Gesneriaceae беше използван и софтуерен анализ на изображенията на растенията при свежо и сухо състояние за изчисление на тяхната площ като допънителен фенотипен показател (Vassileva et al. 2019; В7). За първи път при Родопския силивряк и изобщо възскръсващи растения беше показано че цикличният електронен транспорт остава активен почти до пълно сухо състояние за разлика от намаляване на линейния електронен поток, което се дължи на промените в протеиновата организация на фотосинтетичната машина. Тези процеси имат фотопротективна роля и могат да осигурят достатъчно ATP за енергиен донор на специфични процеси, необходими за оцеляване на растението ( Mladenov et al. 2015;В1).  
1.2. Промени във фотосинтетичната активност по време на засушаване при фасул и памук 
Проведени са експерименти със засушаване и промяна на фотосинтетичната активност с различни подходи при културни растения. С бърза хлорофилна флуоресценция е оценена реакцията към стрес от засушаване на 26 български мутантни линии и сортове обикновен фасул, като е показана значителна разлика във фотосинтетичния отговор при суша на линиите, които показват съответно най-ниска и най-висока продуктивност след засушаване ( Mladenov et al. 2023; Г4). Проведени са и анализи на фотосинтетичната активност при засушаване на памук с хетероложна експресия на хлоропластния протеин BhDnaJC6 изолиран от възкръсващото растение Boea hygrometrica. При свръхекспресия в памук, трансгенните линии BhDnaJC6 показват по-високи нива на желязо-серен протеин на Rieske и подобрена устойчивост на засушаване в сравнение с дивия тип. По-високите нива на желязо-серен протеин на Rieske подобряват фотосинтетичните показатели в трансгенните линии както при нестресови, така и при стрес от засушаване условия, увеличавайки потока в електронния транспорт и действителния квантов добив на PSII и намалявайки квантовия добив на нерегулирано разсейване на енергия (Yang et al. 2026; В10). 
2. Метаболитно профилиране на моделни и културни растения
2.1. Метаболитно профилиране на Родопски силивряк посредством Ядрено магнитен резонанс 
Като допълнение към промените във фотосинтетичната активност на Родопски силивряк по време на изсъхване, беше направено и първото ЯМР метаболитно профилиране при възкръсващи растения. Направени са два типа екстрация на метаболити посредством метанол и перхлорна киселина съответно, след което екстрактите са анализирани посредством Ядрено магнитен резонанс на водородни, въглеродни и фосфорни атоми в съответствие с тяхното обкръжение. В резултат бяха установен промените в гликолитични фосфо-междинни продукти, както и метаболити от цикъла на три-карбоновите киелини и амино киселини ( Mladenov et al. 2015; В1).
2.2. Метаболитно профилиране на български сортове картофи и Камасия  посредством газова хроматография с масспектрометрия
Във връзка с характеризирането на няколко сорта български картофи, беше анализирано и обобщено метаболитното съдържание на клубените им посредством газова хроматография с масспектрометрия и сортовете бяха класифицирани според хранителната си стойност (Tomlekova et al. 2022; Г1). Направено е проучване, което изследва морфологичния растеж и метаболитните реакции на два сорта Camassia leichtlinii, „Alba“ и „Caerulea“, култивирани в три контрастни системи: открито поле, външни саксии и оранжерия (вътрешни саксии). GC-MS метаболитното профилиране идентифицира 38 основни съединения, обхващащи захари, мастни киселини, аминокиселини и органични киселини, като анализът на главните компоненти (PCA) и йерархичното клъстериране (HCA) разграничават пробите по условия на култивиране, сорт и зрялост на растението (Ozarchevici et al 2025; В9). 
3. Анализ на генната експресия на Родопски силивряк по време на изсъхване 
По време на двустранен Българо-Китайски проект беше извършено секвениране на РНК пула на Родопски силивряк в различни стадии на десикация. Асемблираните и анотирани контиги от сервиза бяха систематизирани и обобщени по процеси и метаболитни пътища със съответните методи, като бяха отчетени промените в генната експресия на ензими и струкрурни гени по време на засушаване (Liu et al. 2018; В6).
4. Белтъчно профилиране на моделни, културни растения и други обекти
4.1. Белтъчно профилиране на Родопски силивряк
За първи път при Родопски силивряк беше направен мащабен белтъчен анализ и един от малкото за възкръсващи растения изобщо (Mladenov et al. 2023; Г3). Модифицирани са процедури за екстракция на тотален белтък при денатуриращи и нативни условия при възкръсващи растения известни със високо фенолно и полизахаридно съдържание затрудняващо пречистването на протеини. Също така беше адаптирана процедура за изолиране на интактни хлоропласти, митохондрии и клетъчни ядра от възкръсващи растения, подходящи за белтъчни и геномни анализи. Чрез методи за обогатяване на ниско-експресирани белтъци, значителнно е увеличен броят на детектираните белтъци след разделяне с двумерна електрофореза, а посредством 2D DIGE е изготвена обогатена протеомна карта с експресионен анализ и MALDI масспектрометрия за идентификация (Mladenov et al. 2023; Г3). Паралелно с гел-базирания белтъчен анализ беше проведен и директен анализ на промените в белтъчната експресия при Родопски силивряк по време на изсъхване посредством LC масспектрометрия (Mladenov et al. 2023; Г3). 
4.2.  Белтъчно профилиране с двумерна електрофореза на фасул след засушаване и дентална пулпа след третиране с растежен фактор
Посредством двумерна електрофореза са направени сравнителни белтъчни анализи на фасул след засушаване и дентална пулпа след третиране с растежен фактор, след което посредством MALDI масспектрометрия са идентифицирани различни протеини с диференциална експресия в отговор на третирането при двата обекта (Tsikandelova et al. 2018;В5 и Mladenov et al. 2023; Г3)
5. Системно биологичен анализ на промените свързани със суша при Родопски силивряк
Промените в метаболитния състав, белтъчния състав и генната експресия на Родопски силивряк по време на изсъхване бяха интегрирани в метаболитни пътища и сравнени с други възкръсващи растения (Mladenov et al. 2023; Г3 и Liu et al. 2024; Г7). Беше изготвен модел свързан с метаболитните промени свързани с подтискане на фотовъглеродната реакция в анхидробиотите, както и необходимостта от осигуряване на дишане за натрупване на осмопротектанти за клетките. В тази връзка, в късните етапи на десикация алтернативни източници на въглерод за високото натрупване на захароза могат да се предоставят от катаболизма на разклонените аминокиселини и мастни киселини. Тези процеси могат да бъдат свързани и с повишените нива на гени и процеси свързани с наблюдаваната автофагия при Хаберлеа. Бяха обогатени и протеини и гени участващи в структурни и регулаторни клетъчни процеси. Тези промени бяха интегрирани с генома посредством секвениране на транскрипционно активните хроматинови участъци на Хаберлеа (Mladenov et al. 2023; Г6), което ще послужи за по – доброто функционално картиране на генома на Хаберлеа и други сравнителни анализи.
6. Антитуморен  ефект на фракции от метанолов екстракт от Родопски силивряк при клетъчни линии на рак на гърдата
Изследвани са ефектите на фракциите от метанолов екстракт от Haberlea rhodopensis върху клетъчната жизнеспособност и пролиферация на две моделни клетъчни линии на рак на гърдата с различни характеристики. Приложен е широкомащабен нецелеви подход за пречистване и идентифициране на съединения от активните фракции на екстракти от H. rhodopensis. Чрез комбиниран NMR/MS подход, са идентифицирани миконозид и хиспидулин 8-C-(6-O-ацетил-2″-O-сирингоил-β-глюкопиранозид). В допълнение към силното намаляване на клетъчната жизнеспособност, две от фракциите показват значително влияние върху скоростта на пролиферация на MCF7, и тройно негативните клетъчни линии на рак на гърдата MDA-MB231. Не бяха наблюдавани значителни ефекти върху доброкачествената клетъчна линия MCF10A. Извършен е и молекулярен докинг анализ на възможни взаимодействия на миконозида с няколко протеина, важни за пролиферацията на рака на гърдата. Установена е висока вероятност за свързване за GLUT1 транспортера, естрогенния рецептор и MYST ацетилтрансфераза (Zasheva et al. 2023; В2 и Zasheva et al. 2024; Г8 ). 
Б. Оригинални приноси с научно-приложна стойност
1. Метод за оценка на водния дефицит
Предложен е нов недеструктивен подход за оценка на състоянието на растенията по време на десикативен стрес. Този метод дава възможност да се определи с добра възпроизводимост физиологичното състояние на много различни растения в кратък период от време и освен това да се свърже активността на фотосинтезата с всички други изследвани процеси ( Mladenov et al. 2015).
2. Подход за 2D PAGE картиране на протеома и тандемна нативна електрофореза.

